CES 2013: Samsung egiluvchan displeyli smartfon konseptini namoyish qildi (FOTO)

Shu yilning 8-11 yanvar kunlari AQSHning Las-Vegas shahrida bo‘lib o‘tgan hamda axborot texnologiyalari olamidagi yilning eng katta voqeligi sanalgan CES 2013 maishiy elektronika ko‘rgazmasida Samsung kompaniyasi egiluvchan displeyli smartfon konseptini namoyish qildi.

Ko‘pchilikka ma’lumki, hozirda to‘laqonli egiluvchan smartfonni ishlab chiqarish imkoniyati mavjud emas, chunki displey egiluvchan bo‘lganligi bilan, hali-beri egiluvchan mikrosxemalar chiqqanicha yo‘q. Ammo, koreys kompaniyasi bu muammoni ham hal qilgan ko‘rinadi.
Samsung namoyish qilgan egiluvchan smartfonning o‘ng tomoni bukilgan bo‘lib, u yerda turli bildirishnomalarni (xabarlar, soat, ob-havo, aksiya kotirovkalari) chiqarib qo‘yish mumkin. Bu smartfon stol ustida turganda ham uni ko‘zga yaqin olib kelmasdan turib, bildirishnomalardan xabardor bo‘lish imkonini beradi.
Hozircha, bu shunchaki konsept, uni ishlab chiqarish yoki chiqarmaslik hali noma’lum.
Fotogalereya: Samsung’dan egiluvchan displeyli smartfon konsepti
[gallery link="file" columns="4" ids="1059,1060,1061,1062,1063,1064,1065,1066"]